Ο **Αθλητικός Ποδοσφαιρικός Όμιλος Διασταυρώσεως Ραφήνας η Θύελλα** είναι ελληνικό ποδοσφαιρικό σωματείο το οποίο εδρεύει στη Ραφήνα Αττικής. Το επίσημο έτος ίδρυσης του συλλόγου είναι το 1957. Τα επίσημα χρώματα του είναι το πράσινο και το λευκό. Χρησιμοποιεί ως αγωνιστική έδρα το Δημοτικό Γήπεδο Ραφήνας «Παναγιώτης Σκούφος» το οποίο έχει χωρητικότητα 1.000 θέσεων.

Από την ίδρυση του μέχρι το 1980 ο σύλλογος δρούσε σαν ανεξάρτητος, όταν τότε εντάθηκε στην Ε.Π.Σ. Αθηνών. Από το 2000 και έπειτα, ο σύλλογος ανήκει στη δύναμη της Ε.Π.Σ. Ανατολικής Αττικής. Την τρέχουσα αγωνιστική περίοδο αγωνίζεται στην Γ΄ Εθνική Κατηγορία.

Ιστορία
-------

Ο **Α.Π.Ο. Θύελλα Διασταυρώσεως Ραφήνας** ιδρύθηκε το 1957 από τους κατοίκους, λιγνιτωρύχοι στην πλειοψηφία στο επάγγελμα, της Ραφήνας. Πριν ο σύλλογος καταλήξει με χρώματα το πράσινο και το λευκό, άλλαξε πολλές παραλλαγές όπως κίτρινο-μαύρο, κόκκινο-λευκό και κίτρινο-κόκκινο, ενώ σαν έμβλημα έφερε το γράμμα Θήτα, αρχικό από το όνομα της ονομασίας του.

Η Θύελλα Ραφήνας, από την επίσημη ίδρυσή της μέχρι και το 1979, τότε δηλαδή που θεσπίστηκε και το επαγγελματικό ποδόσφαιρο στην Ελλάδα, αγωνιζόταν σαν ανεξάρτητος σύλλογος στην ανεξάρτητη κατηγορία. Το 1980 εντάχθηκε στην Ε.Π.Σ. Αθηνών. Έκτοτε, μέχρι και το 1997, αγωνιζόταν μεταξύ Γ΄ και Β΄ Κατηγορίας Ε.Π.Σ. Αθηνών, έχοντας πετύχει δύο μόλις ανόδους από την Γ΄ στη Β΄ Κατηγορία το 1981 και το 1991 αντίστοιχα.

Το 1999 αναδείχθηκε πρωταθλήτρια και προβιβάστηκε εκ νέου στη Β΄ Κατηγορία, όπου και παρέμεινε σταθερά. Το 2000 εντάχθηκε στην νεοσύστατη Ε.Π.Σ. Ανατολικής Αττικής και παράλληλα στη Β΄ Κατηγορία αυτής, όπου παρέμεινε συνεχώς μέχρι το 2007, όταν κέρδισε την άνοδο στην Α΄ Κατηγορία Ε.Π.Σ. Ανατολικής Αττικής. Συνέχισε, έχοντας πρωταγωνιστικό ρόλο, στο πρωτάθλημα της Α΄ Κατηγορίας Ε.Π.Σ. Ανατολικής Αττικής.

Την αγωνιστική περίοδο 2012–2013 αναδείχθηκε για πρώτη φορά στην ιστορία της πρωταθλήτρια και ακολούθως, συμμετείχε στο Πρωτάθλημα Πρωταθλητριών Ε.Π.Σ. όπου επικρατώντας την τελευταία αγωνιστική του Π.Α.Ο. Λουτρακίου με 2–0, εξασφάλισε την 1η θέση του 11ου ομίλου και κέρδισε την ιστορική άνοδο, για πρώτη φορά στην ιστορία της, στη Γ΄ Εθνική Κατηγορία. Ωστόσο στην πρώτη μόλις της συμμετοχή, δεν κατάφερε να κρατηθεί στην Γ΄ Εθνική Κατηγορία 2013–2014, τερμάτισε στην 11η θέση του 6ου ομίλου (με αντιπάλους όπως Α.Ε.Κ. Αιγάλεω, Ηλυσιακός, κ.α.) σε σύνολο 15 ομάδων και υποβιβάστηκε. Η Θύελλα Ραφήνας απέσπασε ιστορική νίκη επί της Α.Ε.Κ. με 1–0, όντας η πρώτη και μοναδική ομάδα που κατά τη διάρκεια του πρωταθλήματος την κέρδισε.

Επιστρέφοντας προσωρινά στο πρωτάθλημα της Ε.Π.Σ. Ανατολικής Αττικής την αγωνιστική περίοδο 2014–2015 αναδείχθηκε εκ νέου πρωταθλήτρια. Στη συνέχεια ωστόσο, τερματίζοντας στη 2η θέση του 11ου ομίλου στο Πρωτάθλημα Πρωταθλητριών Ε.Π.Σ. απέτυχε στην κατάκτηση της επανόδου. Επίσης, την αγωνιστική περίοδο 2014–2015, επικρατώντας με 1–0 του Ολυμπιακού Αγίου Στεφάνου στον τελικό στο Δημοτικό Γήπεδο Κορωπίου, αναδείχθηκε Κυπελλούχος Ε.Π.Σ. Ανατολικής Αττικής, επίσης για πρώτη φορά στην ιστορία της. Παράλληλα, συμμετείχε και στο Κύπελλο Ερασιτεχνικών Ομάδων Ε.Π.Σ. και έφτασε μέχρι τον τελικό της διοργάνωσης, όπου ηττήθηκε με 2–0 από τον Νέστο Χρυσούπολης και απέτυχε στην κατάκτηση του.

Στη συνέχεια, διατηρώντας το πείσμα για την πολυπόθητη άνοδο, την αμέσως επόμενη αγωνιστική περίοδο 2015–2016 αναδείχθηκε ξανά πρωταθλήτρια και κέρδισε επίσης τη συμμετοχή της στο Πρωτάθλημα Πρωταθλητριών Ε.Π.Σ. όπου αυτή τη φορά τερματίζοντας στην 1η θέση του 11ου ομίλου, κέρδισε την πολυπόθητη επιστροφή στην Γ΄ Εθνική Κατηγορία.

Τρόπαια
-------

* Α΄ Κατηγορία Ε.Π.Σ. Ανατολικής Αττικής (**3 Τρόπαια**): 2013, 2015, 2016
* Κύπελλο Ε.Π.Σ. Ανατολικής Αττικής (**2 Τρόπαια**): 2015, 2018

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 19 Φεβρουαρίου 2024.
2. ↑  ΙΣΤΟΡΙΑ ΤΗΣ ΘΥΕΛΛΑΣ Αρχειοθετήθηκε 2017-03-13 στο Wayback Machine. thiellafc.gr
3. ↑  ΑΝΟΔΟΣ ΓΙΑ ΤΗΝ ΘΥΕΛΛΑ ΡΑΦΗΝΑΣ ΣΤΗ Γ' ΕΘΝΙΚΗ ΜΕ ΝΙΚΗ 2-0 ΕΝΑΝΤΙΟΝ ΤΟΥ ΠΑΟ ΛΟΥΤΡΑΚΙΟΥ, oropos-sports.blogspot.gr
4. ↑  Θύελλα Ραφήνας - ΑΕΚ 1-0, contra.gr
5. ↑  Κύπελλο Ανατολικής Αττικής: Πρώτο τρόπαιο για την Θύελλα Ραφήνας, onsports.gr
6. ↑  Η Θύελλα Ραφήνας Κυπελλούχος Ανατολικής Αττικής[*νεκρός σύνδεσμος*], sentragoal.gr
7. ↑  ΝΕΣΤΟΣ ΧΡΥΣΟΥΠΟΛΗΣ-ΘΥΕΛΛΑ ΡΑΦΗΝΑΣ[*νεκρός σύνδεσμος*], thiellafc.gr
8. ↑  ΠΡΩΤΑΘΛΗΤΕΣ 2015-2016 ΑΝΟΔΟΣ ΣΤΗ Γ' ΕΘΝΙΚΗ Αρχειοθετήθηκε 2017-03-13 στο Wayback Machine. thiellafc.gr

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |